Hei-hei!!    Nii nagu viimasel ajal mul kombeks tuleb ka seekord esitlusele tekk. Täitsa koomiliseks kisub juba ära. Imelik mainida järjekordset rasedat kolleegi aga nii see ometi on. Hetkeseis selline, et kaks on lastega kodused ja kaks rasedat (eelmainitute asendajad) on tööl. Ja kõik on puhas kokkulangevus.  Seekord tegu rohelise tekiga kuna tulevase ilmakodaniku emme soov on selline. Et mitte liiga  roheliseks minna sai veidike päikest ka sisse heegeldatud.    Motiiv pärit raamatust "200 heegeldatud ruutu"  nr.189, lk.106  Konks nr.3,0  Materjaliks Capri (3 rohelist tooni, 1 kreem ja 1 kollane toon)  Kaal: 647g  Suurus 5*7 ruutu ehk u. 112*74 cm    Nii nagu siin teistel, oli  ka mul raskusi õigete värvitoonide pildile saamisega. Vähemalt peaks olema rohelist piisavalt. Küll mitte neid, mis päriselt aga arusaadavalt siiski. Lisaks ilmale, mis äärmiselt heitlik ja õiget valgust ei jagu isegi viieks minutiks, on ka muid tegureid. Lihtsalt ei ole enam nii vormis, et seda ideaalset settingut paika saada. No sellisena nagu allpool näha enam naljalt ei kükita, põlvita jne. põrandal, et õiget nurka kätte saada.    ps. mina olen oma töökohas siis rase nr.5!